b'\n_START_ARTICLE_\nYhdistyneen kuningaskunnan EU-kansan\xc3\xa4\xc3\xa4nestys\n_START_SECTION_\nMielipidetiedustelut\n_START_PARAGRAPH_\nEnnen \xc3\xa4\xc3\xa4nestyst\xc3\xa4 julkaistujen mielipidetiedusteluiden mukaan EU-j\xc3\xa4senyyden kannattajat ja sit\xc3\xa4 vastustavat olivat suhteellisen tasav\xc3\xa4kiset. Ennusteiden perusteella \xc3\xa4\xc3\xa4nestyksest\xc3\xa4 oli tulossa hyvin tasainen: esimerkiksi The Independent -lehden huhtikuussa teett\xc3\xa4m\xc3\xa4ss\xc3\xa4 kyselyss\xc3\xa4 EU:sta eroamista kannatti 51 prosenttia ja vastusti 49 prosenttia vastaajista.'